b'\n_START_ARTICLE_\nMaximilian G\xc3\xbcnther\n_START_PARAGRAPH_\nMaximilian G\xc3\xbcnther (s. 2. hein\xc3\xa4kuuta 1997 Oberstdorf) on saksalainen moottoriurheilija.\n_START_SECTION_\nUra\n_START_PARAGRAPH_\nH\xc3\xa4n aloitti karting-uransa vuonna 2007 sijoittuen kyseisen\xc3\xa4 vuonna toiseksi Etel\xc3\xa4-Saksan ADAC Kart Cup -luokassa. Vuonna 2010 h\xc3\xa4n voitti ADAC Kart Masters KF3 -luokan mestaruuden. Vuonna 2011 G\xc3\xbcnther aloitti kilpauransa Formula BMW Talent Cup -sarjassa saavuttaen nelj\xc3\xa4 voittoa ja 14 palkintosijaa sijoittuen sarjan toiseksi. Vuonna 2012 G\xc3\xbcnther piti v\xc3\xa4livuoden kilpailuista kunnes siirtyi ADAC Formel Masters -sarjaan vuonna 2013. H\xc3\xa4n saavutti sielt\xc3\xa4 kaksi voittoa, kahdeksan paalupaikkaa ja 11 palkintosijaa sijoittuen loppupisteiss\xc3\xa4 toiseksi. Vuonna 2014 G\xc3\xbcnther jatkoi sarjassa saavuttaen nelj\xc3\xa4 voittoa, viisi paalupaikkaa ja kymmenen palkintosijaa sijoittuen j\xc3\xa4lleen toiseksi. Vuonna 2015 G\xc3\xbcnther kilpaili Euroopan Formula 3 -sarjassa. H\xc3\xa4n voitti yhden kilpailun ja saavutti sen lis\xc3\xa4ksi yhden kakkossijan ja 150 pistett\xc3\xa4 sijoittuen sarjassa kahdeksanneksi._NEWLINE_G\xc3\xbcnther siirtyi kaudeksi 2018 ajamaan Formula 2 -sarjaan Arden International -talliin.'